หุ้น2มี.ค.ปิดลบ6.89จุด
ดัชนีหุ้น2มี.ค.ปิดที่ 987.59 จุด ลบ 6.89 จุด มูลค่าซื้อขาย 25,218 ล้านบาท โดยทั้งวันดัชนียังเคลื่อนไหวในแดนลบ&nbsp;&nbsp;
2 มี.ค. 2554

ดัชนีหุ้น2มี.ค.ปิดที่ 987.59 จุด ลบ 6.89 จุด มูลค่าซื้อขาย 25,218 ล้านบาท โดยทั้งวันดัชนียังเคลื่อนไหวในแดนลบ  
ดัชนีตลาดหลักทรัพย์วันที่ 2 มี.ค. เคลื่อนไหวในแดนลบตลอดทั้งวันตามตลาดหุ้นในเอเชีย จากความวิตกกังวลเหตุการณ์จลาจลในประเทศตะวันออกกลางที่ขยายวงอย่างต่อเนื่อง โดยดัชนีปิดที่ 987.59 จุด ลบ 6.89 จุด หรือ 0.69% มีมูลค่าการซื้อขายทั้งสิ้น 25,218 ล้านบาท และระหว่างชั่วโมงการซื้อขายดัชนีลดลงต่ำสุดที่ 984.55จุด
นักวิเคราะห์จากบริษัทซื้อขายหลักทรัพย์ กล่าวว่า   นักลงทุนกังวลราคาน้ำมันในตลาดโลกที่ปรับตัวเพิ่มขึ้นแรง จากความกังวลเกี่ยวกับเหตุการณ์ประท้วงต่อต้านรัฐบาลที่เกิดขึ้นในอิหร่านและลิเบีย ทำให้นักลงทุนกังวลว่าอาจส่งผลต่อการฟื้นตัวของเศรษฐกิจ ทำให้ตลาดหุ้นต่างประเทศต่างปรับตัวลดลง รวมถึงตลาดหุ้นไทยด้วย
ขณะที่ตลาดหุ้นดูไบปรับตัวลดลงต่ำสุดรอบเกือบ 7 ปี เหตุเกิดความกังวลว่า ซาอุดิอารเบียอาจจะเป็นรายต่อไปที่จะเผชิญความไม่สงบทางการเมือง 
หลักทรัพย์ที่มีการซื้อขายสูงสุด 5 อันดับได้แก่
1.KBANK ปิดที่ 119.50 บาท ไม่เปลี่ยนแปลง มูลค่าการซื้อขาย 1,764.42 ล้านบาท
2.PTT ปิดที่ 334.00 บาท ลดลง 5.00 บาท มูลค่าการซื้อขาย 1,675.58 ล้านบาท
3.IRPC ปิดที่ 5.75 บาท เพิ่มขึ้น 0.20 บาท มูลค่าการซื้อขาย 1,474.74 ล้านบาท
4.TOP ปิดที่ 74.75 บาท ลดลง 0.25 บาท มูลค่าการซื้อขาย 1,104.10 ล้านบาท
5.PTTEP ปิดที่ 180.50 บาท ลดลง 1.50 บาท มูลค่าการซื้อขาย 1,064.24 ล้านบาท